AQShda yana bir afroamerikalik o‘limidan so‘ng namoyishlar boshlandi

Minneapolis yaqinidagi Bruklin-Senter shaharchasida joylashgan politsiya uchastkasi 20 yoshli Dante Raytni otgan politsiyachi jazolanishini talab qilayotgan yuzlab namoyishchilar tomonidan o‘rab olinganidan so‘ng to‘qnashuvlar boshlangan.
Shaharda komendantlik soati joriy qilingan, CBC telekanali xabariga ko‘ra, Bruklin-Senterdagi barcha maktablar dushanba kunidan yopiq bo‘ladi.
Shtat gubernatori Tim Uols vaziyatni kuzatib borayotganini ma'lum qilib, Raytning oilasiga hamdardlik bildirgan.
Hozirda nimalar bo‘lmoqda?

Yakshanba kuni kechqurun Minneapolis markazidan bir necha kilometr shimolda joylashgan Bruklin-Senterdagi politsiya uchastkasida maxsus kiyimdagi politsiyachilar namoyishchilardan himoyalanishdi. Politsiya ko‘zdan yosh sizdiruvchi gaz va shovqinli granatalar qo‘lladi.
Reuters agentligi xabariga ko‘ra, namoyishchilar politsiya avtomobillarini toshbo‘ron qilgan.
Brooklyn Center has 45 officers in its police department. Looks like most, if not all, are holding this line pic.twitter.com/9dlxlqkpZe
Mahalliy nashrlarda yozilishicha, taxminan xuddi shu vaqtda shahardagi savdo markaziga talonchilar bostirib kirgan, qo‘shni shaharcha Bruklin-Parkdagi politsiya uchastkasi eshigi tomon o‘qotar quroldan o‘q uzilgan. Reuters shahar atrofidagi hududlarda jami 20dan ortiq do‘kon tunab ketilganini xabar qilgan.
Mahalliy vaqt bilan tonggi soat oltigacha komendantlik soati joriy etilgach, Bruklin-Senter shahri meri Mayk Elliot namoyishchilardan tarqalib, uylariga ketishni so‘radi.
«Iltimos, xavfsizlikda bo‘ling va uylaringizga tarqaling», deya yozdi u tvitterdagi sahifasida.

Minnesota milliy gvardiyasi xizmatchilarining bir qismi Bruklin-Senterda bo‘lib turibdi, ular o‘tgan yil mayida Jorj Floydni o‘ldirib qo‘ygan sobiq politsiyachi Derek Shovin ustidan sud jarayoni vaqtida xavfsizlikni ta'minlash uchun shahar bo‘ylab joylashtirilgan.
Dante Rayt bilan nima ro‘y berdi?

Bruklin-Senter politsiyasi ma'lumotiga ko‘ra, politsiyachilar yakshanba kuni yo‘l harakati qoidasini buzgani uchun Dante Raytning avtomobilini to‘xtatishgan. Haydovchining shaxsi tekshirilganida, u qidiruvda ekani ma'lum bo‘lgan.
Raytni qo‘lga olishga urinishganida, u o‘z mashinasiga o‘tirib yashirinishga uringan.
Politsiyachilardan biri rulga o‘tirgan Raytga qarata o‘q uzgan, shundan so‘ng avtomobil yo‘lda yana bir necha yuz metrga harakatlanib borgan va boshqa mashinaga borib urilgan. Politsiyachilar yetib kelishganida Rayt jonsiz holatda bo‘lgan.
Avtomobilda Raytdan tashqari yana bir yo‘lovchi ayol bo‘lgan, u yengil tan jarohati olgan.
Politsiya ma'lumotida qayd etilishicha, hodisa vaqtida politsiyachilardagi bodikameralar va ularning avtomobillaridagi kameralar yoniq bo‘lgan.
Raytning onasi Ketining aytishicha, politsiya tomonidan to‘xtatilgan vaqtda o‘g‘li qo‘ng‘iroq qilgan va sug‘urta guvohnomasi raqamini so‘ragan. Shundan keyin u shovqin ovozini eshitgan va aloqa uzilgan.
«Bir daqiqa o‘tib men qayta qo‘ng‘iroq qildim, telefonga uning yonida bo‘lgan qiz javob berdi. U o‘g‘limni otib qo‘yishganini [...] va o‘g‘lim yerda hayot alomatlarisiz yotganini aytdi», deya hikoya qiladi Keti Rayt.
StarTribune nashriga bergan intervyusida u shunday deydi: «Bizga hech kim hech narsa demadi. Biz bilan hech kim gaplashmayapti. [...] Men o‘g‘limni yerda yotgan holda qoldirmasliklarini so‘radim».
Shahar meri Mayk Elliot hodisani fojia deb atagan. «Bizning shtat huquq posbonlari tufayli halok bo‘lgan yana bir qora tanli odam uchun qayg‘uda», degan Minnesota gubernatori Tim Uols.
Police have pushed large swath of crowd back across the street, into residential area with tear gas, flash bangs and rubber bullets. This came momens after a few people threw things at police line and organizers yelled at them to stop. pic.twitter.com/w0bK4Or9iN
Minneapolisdagi holat

Shaharda uch haftadan buyon sobiq politsiyachi, Jorj Floyd o‘limida ayblangan, mamlakatning o‘nlab shaharlari hamda butun dunyo bo‘ylab namoyishlar kelib chiqishiga sababchi bo‘lgan Derek Shovin ustidan sud jarayoni bo‘lib o‘tmoqda.
Ayni vaqtda 45 yoshda bo‘lgan Shovinga 40 yilgacha ozodlikdan mahrum etish jazosi tahdid qilmoqda.
U o‘zini aybdor deb tan olmayapti. O‘tgan yil mayida aynan Shovin qo‘lga olish chog‘ida to‘qqiz daqiqa davomida Jorj Floydning bo‘ynidan bosib turgan, natijada Floyd bo‘g‘ilib o‘lgandi.
Sud yana kamida bir oy davom etishi kutilmoqda. Politsiya jarayon davomida va sud hukmi o‘qilganidan keyin shaharni namoyishlar qamrab olishiga tayyorgarlik ko‘rmoqda.